**ΞΕΝΟΦΩΝΤΟΣ *ΕΛΛΗΝΙΚΑ***

ΒΙΒΛΙΟ 2. ΚΕΦΑΛΑΙΟ 1. §16 – 32

§20 – 24

**ΝΟΗΜΑΤΙΚΗ ΑΠΟΔΟΣΗ**

Ο αθηναϊκός στόλος ακολουθεί από κοντά τους Λακεδαιμονίους και αράζει στον Ελαιούντα της θρακικής χερσονήσου, όπου πληροφορείται την άλωση και τη διαρπαγή της Λαμψάκου. Αποκεί καταπλέει στους Αιγός ποταμούς. Από την άλλη ο Λύσανδρος, που ναυλοχεί στη Λάμψακο, με το πρώτο φως της ημέρας προετοιμάζεται κι αυτός για ναυμαχία και θέτει τα πληρώματά του σε ετοιμότητα. Αλλά και οι Αθηναίοι αντιπαρατάσσονται μπροστά στο λιμάνι της Λαμψάκου. Όμως ο Λύσανδρος αποφεύγει προς το παρόν την αναμέτρηση και διατάζει μερικά ταχύπλοα να κατασκοπεύσουν τις κινήσεις των Αθηναίων, όταν αποσύρονται στους Αιγός ποταμούς. Την τακτική αυτή την ακολουθεί για τέσσερις μέρες συλλέγοντας πληροφορίες, ενώ οι Αθηναίοι μάταια τον προκαλούν σε σύγκρουση.

**ΜΕΤΑΦΡΑΣΗ**

20 Οι Αθηναίοι πλέοντας από κοντά αγκυροβολούσαν στον Ελαιούντα της Χερσονήσου με εκατόν ογδόντα πλοία. Ενώ λοιπόν γευμάτιζαν εκεί, έμαθαν τα νέα για τη Λάμψακο και αμέσως ανοίχτηκαν για τη Σηστό˙

21 αποκεί, αφού εφοδιάστηκαν με τρόφιμα, έπλευσαν αμέσως στους Αιγός ποταμούς, απέναντι από τη Λάμψακο˙ στο μέρος αυτό ο Ελλήσποντος έχει πλάτος περίπου δεκαπέντε στάδια. Κι εκεί έπαιρναν το δείπνο τους.

22 Ο Λύσανδρος την επόμενη νύχτα, όταν ξημέρωνε, έδωσε σήμα στα πληρώματα, αφού προγευματίσουν, να επιβιβαστούν στα πλοία˙ και αφού έκανε όλες τις προετοιμασίες για ναυμαχία και ενώ τοποθετούσε στα πλάγια των πλοίων παραπετάσματα, προειδοποίησε να μην απομακρυνθεί κανένας από την παράταξη μήτε να ανοιχτέι στο πέλαγος.

23 Οι Αθηναίοι αμέσως με την ανατολή του ηλίου παρατάχτηκαν κατά μέτωπο μπροστά στο λιμάνι για ναυμαχία. Επειδή όμως ο Λύσανδρος δεν έβγαλε τα πλοία του για τους αντιμετωπίσει – ήταν άλλωστε αργά -, γύρισαν πάλι στους Αιγός ποταμούς.

24 Τότε ο Λύσανδρος διέταξε τα πιο γρήγορα πλοία του να (παρ)ακολουθούν τους Αθηναίους και, αφού παρατηρήσουν τι κάνουν όταν αποβιβαστούν στην ξηρά, να αποπλεύσουν και να του το αναοκοινώσουν. (Στο μεταξύ) δεν αποβίβασε από ταπ λοία τους στρατιώτες του, παρά μόνο αφού επέστρεψαν τα ταχύπλοα. Την τακτική αυτή την ακολουθούσε για 4 μέρες, ενώ οι Αθηναίοι (στο διάστημα αυτό) έβγαιναν στην ανοιχτή θάλασσα για να τον αντιμετωπίσουν.

**ΠΥΡΗΝΙΚΑ ΔΟΜΙΚΑ ΣΤΟΙΧΕΙΑ**

πλέοντες (ἐκ τῆς Χίου) κατὰ πόδας,

**Η ΠΟΡΕΙΑ ΤΟΥ ΑΘΗΝΑΪΚΟΥ ΣΤΟΛΟΥ**

ὡρμίσαντο ἐν Ἐλαιοῦντι τῆς Χερρονήσου.

ἀγγέλλεται αὐτοῖς τὰ περὶ Λάμψακον καὶ

**Η ΕΙΔΗΣΗ ΚΑΙ Η ΑΝΤΙΔΡΑΣΗ ΤΟΥ**

εὐθὺς ἀνήχθησαν εἰς Σηστόν˙

ἐκεῖθεν … ἔπλευσαν εἰς Αἰγὸς ποταμούς,

ἐνταῦθα δὴ ἐδειπνοποιοῦντο.

ἐσήμανεν εἰς τὰς ναῦς … εἰσβαίνειν,

**ΟΙ ΠΡΩΤΕΣ ΕΝΤΟΛΕΣ ΤΟΥ ΛΥΣΑΝΔΡΟΥ**

πάντα δὲ παρεσκευάσατο ὡς εἰς ναυμαχίαν,

τὰ παραβλήματα (ταῖς ναυσί) παρέβαλλε,

καὶ προεῖπεν ὡς τάξεως 🡪 μηδεὶς κινήσοιτο ὲκ τῆς

🡪 μηδὲ ἀνάξοιτο.

**ΟΙ ΕΝΕΡΓΕΙΕΣ ΤΩΝ ΑΘΗΝΑΙΩΝ**

παρετάξαντο ἐπὶ τῷ λιμένι ἐν μετώπῳ ὡς εἰς ναυμαχίαν.

**Η ΚΑΤΑΛΗΞΗ ΤΩΝ ΠΡΟΣΔΟΚΙΩΝ / ΑΙΤΙΟΛΟΓΗΣΗ**

ἀπέπλευσαν (οἱ Ἀθηναῖοι) πάλιν εἰς τοὺς Αἰγὸς ποταμούς, ἐπεὶ δὲ οὐκ ἀντανήγαγε Λύσανδρος,

καὶ ἦν ὀψὲ τῆς ἡμέρας.

**Η ΚΑΤΑΣΚΟΠΕΙΑ ΤΟΥ ΛΥΣΑΝΔΡΟΥ**

ἐκέλευσε τὰς ταχίστας τῶν νεῶν

ἕπεσθαι (μὲν) κατιδόντας δὲ ὅ,τι

τοῖς Ἀθηναίοις ποιοῦσι

ἀποπλεῖν καὶ αὐτῷ ἐξαγγεῖλαι

**ΙΔΕΟΛΟΓΙΚΑ ΣΤΟΙΧΕΙΑ**

* Οι ναυτικές δυνάμεις παίζουν καθοριστικό ρόλο στη διεξαγωγή του πολέμου.
* Το στρατηγικό σχέδιο απαιτεί απ’ όλους απόλυτη πειθαρχία και συμμόρφψση στις διαταγές.
* Η συναίσθηση της υπεροχής γεννά την ύβρη.
* Η κατασκοπεία ως μέσο άντλησης πληροφοριών συμβάλλει στον καθορισμό των πολεμικών κινήσεων.